‘રાક્ષસી ઉદ્યોગો થકી વધુ ભૌતિક ઉત્પાદન અને એના ભોગવટાને ઉત્તેજન આપતાં અર્થશાસ્ત્રની પણ મર્યાદા છે. દરેક માણસના ડીએનએમાં નિસર્ગ પ્રત્યેનો પ્રેમ સુષુપ્ત અવસ્થામાં હોય જ છે અને નવી પેઢીમાં એ હવે જાગી રહ્યો છે. આજે મારી શિબિરમાં ૯૮ ટકા લોકો પચ્ચીસ વર્ષથી ઓછી ઉંમરમાં આવે છે. એમને ખબર છે કે વિજ્ઞાનીઓ ભલે બ્લૅક હોલને પાર કરીને અન્ય બ્રહ્માંડની સફરે જઈ આવે, પણ લૅબોરેટરીમાં અનાજ ઉગાડી શકવાના નથી. ૨૦૫૦ સુધીમાં ભારતની વસ્તી ૧૬૨ કરોડને આંબી જશે અને ખાદ્યાન્નની જરૂરિયાત આજ કરતાં બમણી થઈ જશે ત્યારે મેઈક ઈન ઈન્ડિયા કામ નહીં આવે.’